# Tot quant al vostre escriptori

La caputxeta vermella

Àvia, àvia, quins ulls tan grans teniu!

El llop

Són per a veure't millor!

Quant més veieu, més eficientment podreu emprar el vostre escriptori. El &kde; us ofereix l'oportunitat de fer que el vostre escriptori tinga l'aspecte que desitgeu, permeten-vos treballar més ràpid i amb una major productivitat. Fins i tot us ofereix l'oportunitat de ser avisat si un llop mira de menjar-vos, o (si passa que sou l'avia) alertar-vos quan la caputxeta vermella està de camí per a portar-vos menjar. Això és servei.

## Autoengegar aplicacions

Els programes natius del &kde; i aplicacions de terceres parts que es deixen oberts en finalitzar una sessió desen el seu estat i reapareixen tal qual quan entreu altra vegada al vostre compte, però hi ha certs programes (com algunes versions de &Netscape;) que no ho faran. Podeu emprar la carpeta `Autoengega` per a aquests programes.

Per a llançar programes quan el &kde; s'inicia, feu el següent:

1. Obriu la carpeta `Autoengega`. Per omissió aquesta carpeta està en `$`HOME`/.kde/Autostart`

2. Obriu una finestra del &konqueror; i navegueu fins al programa que desitgeu afegir. Sinó sabeu fer això, es descriu en .

3. Arrossegueu i deixeu anar el programa desitjat des de la finestra del &konqueror; a la carpeta `Autoengega`. Quan se us pregunti, escolliu Enllaça aquí per a crear-hi un enllaç simbòlic, en comptes d'una còpia, ja que aquesta última usa una gran quantitat d'espai al disc.

4. Repetiu les passes anteriors per a cada programa que desitgeu que s'engegi quan el &kde; s'iniciï. Recordeu que no cal que hi afegiu aplicacions natives del &kde;, simplement deixeu-les obertes quan finalitzeu una sessió. Quan entreu la pròxima vegada al &kde;, tornaran a obrir-se tal i com estaven.

5. Reinicieu el &kde; si desitgeu veure la funció autoengedada en acció.

Els vostres programes haurien d'iniciar-se automàticament en reiniciar el &kde;.

No us oblideu de que tan sols necessitareu la carpeta Autoengega per a unes poques aplicacions. Moltes aplicacions incloguen la majoria d'aplicacions natives del &kde; ara entenen la gestió de la sessió i podeu simplement deixar-les obertes quan sortiu de la sessió i quan torneu a entrar apareixeran tal qual estaven. Podeu deixar oberta una finestra del &konqueror; amb el vostre lloc web preferit, &kmail; mostrant la bústia d'entrada i el &kate; amb una mitja dotzena de fitxers oberts, sortiu, torneu a accedir i trobareu el vostre escriptori exactament tal i com el vàreu deixar.

## Afegir programes i icones d'accés ràpid al &kmenu; i al plafó

El &kmenu; i &kicker; del &kde; no estan limitats quan a l'arranjament que podeu ajustar després d'instal·lar el &kde;. El plafó del &kde; està dissenyat per a ser estes i principalment hi ha dues maneres per a fer-ho: Afegint-t'hi nous programes i icones d'accés ràpid.

### Afegir entrades al menú

El &kde; inclou en el menú un gran conjunt d'aplicacions. Depenent del vostre sistema operatiu i de la distribució, aquest podria incloure aplicacions no &kde;. El &kde; també inclou una aplicació que cercarà al vostre disc dur noves aplicacions i les afegirà al menú. Intenteu prémer &Alt;F2 i introduir `kappfinder` per a veure'l en acció — l'operació és molt senzilla.

El &kappfinder; és molt astut, però no coneix totes les aplicacions existents. O potser no desitjareu tenir-les totes al menú i simplement voldreu afegir un programa extra.

Per afegir els vostres programes al menú del &kde;, podeu usar l'Editor del menú KDE. Per a engegar-lo, useu el &kmenu; i escolliu PreferènciesEditor del menú.

Se us obrirà una finestra mostrant-vos el &kmenu; existent a l'esquerra i el diàleg d'una entrada del menú buida a la dreta.

Per a aquest exemple, afegirem una entrada per al Gimp al submenú Gràfics. Si ja hi teniu una entrada Gimp i no en desitgeu una altra, podeu seguir tot l'exemple, però no cliqueu en Aplica quan hagueu finalitzat el procés.

1. Navegueu cap avall en l'arbre de l'esquerra fins a l'entrada Gràfics.

2. Cliqueu a sobre de la mateixa una sola vegada amb el &BER; per a expandre l'entrada.

3. Cliqueu a sobre de la icona de la barra d'eines etiquetada com a Ítem nou o a la barra de menú escolliu Arxiva Ítem nou.

4. A la caixa de diàleg que apareixerà, introduïu el nom que desitgeu per a la nova entrada del menú. Per aquest exemple introduïu, `Gimp`.

   Després premeu a Bé en el diàleg.

5. Cliqueu a la nova entrada del menú Gimp que acabeu de crear en el submenú Gràfics. El diàleg de l'entrada del menú que hi ha a la dreta canviarà per a mostrar-se buida, excepte per al nom que ja li heu assignat.

6. Ompliu el Comentari que és opcional. Per aquest exemple podeu posar `Un editor d'imatges`. El text introduït es mostrarà com a consell d'eina en el &kmenu;.

7. Introduïu a l'entrada etiquetada com a Comandament, el comandament serà el mateix que escriviu a la línia de comandaments per a obrir la vostra aplicació. En aquest cas seria, `gimp`. També hi podeu introduir els paràmetres opcionals que desitgeu. Per exemple podeu emprar aquesta propietat per a fer una entrada del menú que sempre obri un document o una imatge en particular. Comproveu la documentació de l'aplicació per a conèixer més a sobre dels paràmetres que accepta a la línia de comandaments.

8. Si desitgeu que l'aplicació operi des d'una carpeta en particular (per exemple, per a que el Gimp comenci amb el seu diàleg Carrega imatge en un lloc en particular) introduïu aquesta ruta a la caixa etiquetada com a Camí de treball. Això és opcional.

9. Si desitgeu canviar la icona per omissió desconeguda, premeu a sobre de la icona a la dreta del diàleg, per a obrir un selector d'icones &kde; estàndard.

10. Algunes aplica cions hauran de ser executades a una terminal (per exemple Pine). Si aquest és el cas, marqueu la caixa de selecció apropiada.

11. Si desitgeu executar la vostra aplicació com a un usuari diferent, marqueu la caixa etiquetada com a Executa com a usuari diferent i introduïu el nom de l'usuari a l'entrada de text.

12. Si esteu satisfet amb la vostra entrada del menú, premeu Aplica. Si desitgeu començar-la de nou, premeu Reinicialitza.

I això és tot. Ja teniu una nova entrada en el menú.

### Icones d'accés ràpid

Encara que el &kde; és molt més còmode que el gestor de finestres promig de &UNIX;, tothom desitja una solució per a començar un programa amb un sol clic. Més endavant aprendreu com crear enllaços i fitxers a l'escriptori, però això té els seus desaventatges: algunes vegades tots els vostres escriptoris estaran plens de finestres i no podreu accedir a aquestes icones a menys que minimitzeu totes les finestres que les oculten. Per a programes d'ús habitual podeu minimitzar aquest problema i accelerar-ne l'accés creant icones d'accés ràpid al plafó del &kde;

Per a crear un accés ràpid al plafó de &kicker;, existeixen dues alternatives: Arrossegar i deixar o mitjançant el menú.

#### Afegir una icona d'accés ràpid amb el menú

1. Cliqueu a sobre de la &kicon; i escolliu Menú del plafóAfegeix Aplicació .

2. Veureu altra vegada el nivell superior del &kmenu;. Desplaceu-vos pels menús fins a trobar l'entrada per a la que desitgeu crear un accés ràpid, tal com Inici o &konqueror;. Cliqueu a sobre del programa que desitgeu.

Apareixerà una nova icona en el plafó. Cliqueu-hi a sobre i el programa s'engegarà.

Afegir una icona d'accés ràpid amb arrossegar i deixar és fins i tot més simple; simplement arrossegueu una icona des de l'escriptori o la finestra del &konqueror; a un espai buit en el plafó.

El que succeeix quan s'arrossega un ítem al vostre plafó dependrà del tipus d'ítem del que es tracti:

Si s'arrossega una carpeta...

  Apareixerà un menú que us oferirà les següents opcions Afegeix com a URL del gestor de fitxers o Afegeix com a fullejador ràpid. La primera elecció crearà una icona que obrirà una finestra del &konqueror; en aquesta carpeta, mentre que la segona obrirà la carpeta com a un menú del Plafó.

Si arrossegueu un accés ràpid des del vostre escriptori...

  Aquest serà copiat al plafó.

Si hi arrossegueu un document...

  Es crearà un enllaç al plafó, deixant l'original al seu lloc. Clicant a sobre de la icona resultant s'obrirà el document amb l'aplicació que hi tingueu associada per omissió.

En qualsevol cas, si desitgeu moure la icona, cliqueu a sobre seu amb el &BDR; i escolliu el botó anomenat Mou. Ara moveu-la a la posició desitjada i premeu el &BER; per a deixar-la al lloc desitjat. Si desitgeu eliminar-la, cliqueu a sobre seu amb el &BDR; i escolliu el botó anomenat Elimina. També podreu moure-la clicant amb el &BMR; i arrossegant-la cap a la seva nova localització.

## Crear nous fitxers a l'escriptori

L'escriptori pot ésser un lloc de treball eficient. Cada vegada que el &kde; s'inicia es poden veure les &URL;, carpetes i fitxers que empreu més freqüentment.

Hi ha dos maneres de crear i editar fitxers al vostre escriptori. En qualsevol aplicació, podeu decidir desar el vostre treball en una subcarpeta de l'escriptori de la vostra carpeta d'inici. Per exemple, la meva carpeta d'inici és `/home/gos_estúpid`, de manera que la meva capeta a l'escriptori serà `/home/gos_estúpid/Desktop`. Tot el que es desi allí apareixerà a l'escriptori.

Si desitgeu moure fitxers existents al vostre escriptori, el millor mètode per a fer-ho serà emprar el &konqueror;. Obriu una finestra del gestor de fitxers i arrossegueu-hi els fitxers que necessiteu fins a l'escriptori. Podeu copiar-los-hi ara si desitgeu tenir totes les coses a l'escriptori o podeu crear-hi enllaços simbòlics cap als fitxers reals. Qualsevol modificació feta en els fitxers enllaç serà actualitzada als originals. Si desitgeu més informació de com usar l'arrossegar i deixar i el gestor de fitxers, llegiu el capítol Moure fitxers amb arrossegar i deixar.

## Ubicar enllaços a l'escriptori

El posar fitxers a l'escriptori pot escurçar distàncies en les rutes que necessiteu introduir. Tot i així, de vegades seria convenient poder iniciar el &kedit; amb un fitxer d'ús habitual ja obert. I quantes vegades us sentiu frustrat per tenir que navegar per llistes interminables d'enllaços per a trobar un lloc que visiteu amb freqüència? No seria molt més agradable si tot el necessari per a dur-vos a aquell lloc es realitzés automàticament amb un sol clic a una icona?

### Usar els tipus &MIME; i les associacions de fitxer

Els tipus &MIME; són molt potents. L'emprar-los pot personalitzar amb molta facilitat el vostre sistema de manera que clicant a sobre d'un fitxer d'un tipus en específic inicieu l'aplicació amb la que s'ha associat aquest tipus de fitxer. Per exemple, tots els fitxers `.mod` es podrien configurar per a iniciar-se amb el &noatun;, els fitxers `.html` podrien obrir una finestra del &konqueror; mostrant el fitxer i un fitxer `core` es podria veure amb el &khexedit; simplement clicant a sobre del mateix.

Encara que els tipus &MIME; són molt potents, no estan exempts de perills. Si jugueu amb els tipus &MIME; com a administrador del sistema (root) podeu malmetre el sistema &kde; tan severament que no es puga iniciar. En aquest exemple, creareu el vostre estil &MIME; personal , el qual només serà aplicable per a vos. Aquest sols afectarà a d'altres usuaris si els copieu o moveu a `$`KDEDIR`/share/mimelnk`.

Per associar un cert tipus de fitxer amb una determinada aplicació:

1. Assegureu-vos de que l'aplicació amb la que desitgeu iniciar aquest fitxer disposa d'una entrada al &kmenu;.

2. Cerqueu en el &konqueror; o creeu un fitxer amb la extensió que desitgeu associar.

3. Clic dret a sobre del fitxer i escolliu Propietats en el menú de context o en la barra del menú del &konqueror; escolliu Edita Edita el tipus de fitxer.

4. Afegiu les màscares de fitxer per a l'aplicació clicant el botó Afegeix i introduint el patró de fitxer que desitgeu. Recordeu que &UNIX; distingeix entre majúscules i minúscules, de manera que és possible que tingueu que afegir variacions; per exemple `*.mp3` també podria haver de manester de `*.MP3`. Afegiu tantes màscares com desitgeu.

5. Afegiu la descripció que desitgeu. Això és opcional.

6. En la secció etiquetada com a Ordre de preferència de l'aplicació, premeu el botó Afegeix. S'obrirà una còpia en miniatura del &kmenu;, a on podreu escollir l'aplicació amb la que desitgeu obrir aquests tipus de fitxers.

7. A vegades podria ser que desitgeu emprar una aplicació diferent per a obrir aquest tipus de fitxer. Per exemple, podeu desitjar emprar el &kate; per a obrir fitxers de text que s'han de modificar i el &kedit; per a fitxers de text que només s'han de visualitzar. Podeu afegir-hi més aplicacions de la mateixa manera en la que ho vareu fer a l'última passa i podreu canviar-ne l'ordre de preferència emprant els botons Amunt i Avall.

8. Si esteu satisfet amb la configuració podeu clicar al botó Aplica per a desar els canvis sense necessitat de tancar la caixa de diàleg. Això us ofereix la possibilitat de comprovar a la finestra del &konqueror; que l'associació entre el fitxer i l'aplicació és la correcta. Per a desar els canvis i tancar la caixa de diàleg cliqueu a Bé o bé a Cancel·la si heu canviat d'opinió i desitgeu tancar la caixa de diàleg sense aplicar els canvis.

Assegureu-vos de provar les noves associacions obrint una carpeta que continga un fitxer del tipus seleccionat. Cliqueu-hi a sobre i hauria d'iniciar-se el programa necessari per a obrir-lo.

Els tipus &MIME; són un mode de descriure els continguts dels fitxers. Podria ser que estigueu acostumat a emprar extensions de fitxers per a aquest propòsit i potser ja sabeu que en els sistemes &UNIX; habitualment l'extensió dels fitxers no té relació o en manté molt poca amb el contingut del fitxer. D'altra banda, podria ser que fos vital; per exemple, algunes implementacions de `gunzip` no funcionen sobre fitxers sense el sufix `.gz`.

Els tipus &MIME; fan ús de manera natural dels patrons dels noms de fitxer, però no necessàriament de les extensions; podeu configurar qualsevol patró del nom de fitxer que desitgeu. Per exemple, si sempre desitgeu obrir qualsevol fitxer relacionant-lo amb un cert client com ara el &kate; i teniu el costum d'anomenar els fitxers amb el nom d'aquest client al començament, de manera que s'agrupin de manera natural en una finestra del &konqueror;, llavores podeu configurar els patrons del nom de fitxer per a que cassin amb `^nom_client*`. Llavores tots els fitxers que tingan nom_client al començament (el caràcter `^` significa comença per...) s'obrirà amb aquest client independentment de la resta del nom de fitxer.

## Usar la paperera

Sota circumstàncies normals, eliminar un fitxer sota &UNIX; és irreversible. Tot i això amb al gestor de fitxers del &kde;, es pot seleccionar A la paperera en comptes de Esborra. Això mourà el fitxer a la carpeta `Paperera`, que, per omissió, està accessible com a icona de l'escriptori. A la carpeta `Paperera`, sempre podreu recuperar els fitxers eliminats. Recordeu-vos de buidar-la regularment clicant a sobre de la seva icona usant el botó dret del ratolí i seleccionant Buida la paperera, d'altra manera us podríeu quedar sense espai ja que els fitxers segueixen requerint espai. Tingueu en compte que tot i així una vegada la buideu els fitxers allí continguts es perdran per sempre.